
Tisza vize III. 40x65 akvarell, papír

TISZA VIZE III.

A pályamunkámnak a Tisza vize címet adtam. Ez egy sorozat, melynek ez a II. darabja. Mérete 40x65 cm, technikája akvarell és papír.
Ez egy tájkép, melynek elsődleges célja nem a konkrét valóság leképezése, hanem a látvány keltette benyomás megalkotása. Inspirációt a természetből, a Tisza vízéből merítettem. A tájat csak kiindulópontként használtam fel, főbb sajátosságait kihasználva. Így nyert elsődleges szerepet a képalkotásban a vízfelszíni tükröződés.Célom ennek a hatásnak a leképezése volt minimális, leegyszerűsített képi eszközökkel.
Gesztusszerű foltok és grafikai elemek tárházán kívül nem folyamodtam összetettebb ábrázolási lehetőségekhez. Az akvarell, jellegéből adódóan, a koncepció megvalósításához tökéletes választás volt. Az összefolyt színes, tompa foltok összefogják a látványt, imitálják a lombozat tömegét, míg az előrenyomuló grafikus elemek megtördelik, változatossá teszik a képet.
A feszültség szólaltatja meg a tájat, amely a grafikus elemek és a festőien kezelt felületek ellentétéből fakad. Az imitt-amott felvillanó, vibráló, színes hangsúlyok egyrészt teret, másrészt erőt adnak a képnek.
A látványt egy horizontális választóvonallal ketté osztott képként képzelem el. Ez a erőteljes horizontális partszakasz hangsúlyos, a kép legfőbb kompozíciós eleme. Mintegy tengelyt képez a valós táj és annak vízben tülröződő mása között. Határozott vonala kétoldalt kifut, végtelenségig szolgálva tükröződés elemi egységét, a horizontális tengelyt.



